
J e g y z ő k ö n y v

Készült Bácsalmás Város Önkormányzata Képviselő-testületének 2015. június 25-én, 16 óra 15 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Tóth Árpád alpolgármester, dr. Bakó Mária Lujza, Csémy László, Légrádi Mária, Schaffer Tünde és Turcsányi Csaba képviselők (6);

Patocskai Ibolya jegyző, Farkas Zoltánné szociális és hatósági osztályvezető, Horváth István pénzügyi ügyintéző, valamint Kiss Balázs pályázati referens (4);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Németh Balázs polgármester, Márai András és Nagy Gábor képviselő (3).
Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Elmondja, hogy a mai ülést Németh Balázs polgármester távollétében ő fogja levezetni. Jegyzőkönyv-hitelesítőknek Légrádi Mária és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

177/2015. (VI. 25.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Turcsányi Csaba képviselőket jelöli ki jegyzőkönyv-hitelesítőknek.

Tóth Árpád alpolgármester a meghívóban jelzett napirendi pontot javasolja megtárgyalni, majd a javaslatának az elfogadását – más indítvány nem lévén – szavazásra bocsátja
A képviselő-testület egyhangúlag (6 igen szavazattal) az alábbi határozatot hozza:
178/2015. (VI. 25.) Bácsalmás v. öh.
Napirend megállapítása 
Határozat

I.
Bácsalmás Város Önkormányzatának Képviselő-testülete a 2015. június 25-i rendkívüli ülésén a következő napirendi pontot tárgyalja meg:

1. Önkormányzati feladatellátást szolgáló fejlesztések támogatására megjelent pályázaton való indulás és szükséges önrész biztosításáról hozott 171/2015. (VI. 09.) Bácsalmás v. öh. számú határozat módosítása (1. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Önkormányzati feladatellátást szolgáló fejlesztések támogatására megjelent pályázaton való indulás és szükséges önrész biztosításáról hozott 171/2015. (VI. 09.) Bácsalmás v. öh. számú határozat módosítása

(Az 1. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét.
Dr. Bakó Mária Lujza képviselő sokallja az önerőt.
Kiss Balázs pályázati referens elmondja, hogy a teljes épület alapterülete 727 m2, ebből a fogorvosi rész 53 m2-t tesz ki. A támogatás alapterület-arányos. 
Tóth Árpád alpolgármester kijelenti, hogy a jelen előterjesztés szerint az önerő 5 % helyett kb. 12 % lesz, 88 % a támogatás. 

Légrádi Mária képviselő az előterjesztést támogatja. Véleménye szerint jogos elvárás az orvosok részéről az ingatlan felújítása. 
Dr. Bakó Mária Lujza képviselő megjegyzi, hogy a többi orvosi rendelő felújítására már lehetőségük volt.
Tóth Árpád alpolgármester – több hozzászólás nem lévén − az előterjesztés határozati javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
179/2015. (VI. 25.) Bácsalmás v. öh.
Önkormányzati feladatellátást szolgáló fejlesztések 
támogatására megjelent pályázaton való indulás 
és szükséges önrész biztosításáról hozott 
171/2015. (VI. 09.) Bácsalmás v. öh. számú 
határozat módosítása 
Határozat
Bácsalmás Város Önkormányzatának Képviselő-testülete az önkormányzati feladatellátást szolgáló fejlesztések támogatására megjelent pályázaton való indulás és szükséges önrész biztosításáról szóló 171/2015. (VI. 09.) Bácsalmás v. öh. jelölésű határozatának 1. pontját az alábbiak szerint módosítja:

„Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az „Önkormányzati feladatellátást szolgáló fejlesztések támogatására” kiírt pályázati felhívás a) pályázati alcéljára (Kötelező önkormányzati feladat ellátó intézmények fejlesztése, felújítása) pályázatot kíván benyújtani az Anya- és Gyermekvédelmi Központ energiaracionalizálás szempontjából történő korszerűsítése tárgyában. A Képviselő-testület a pályázathoz szükséges önrészt, azaz 3 789 409 Ft-ot a tartalék terhére biztosítja.”

Határidő: azonnal

Felelős: Németh Balázs polgármester
Operatív felelős: Kiss Balázs Sándor pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. PBÜ osztályvezető


4. Kerényi Tamás beruházási ügyintéző



5. Kiss Balázs Sándor pályázati referens



6. Száhl Imre pályázati referens

Tóth Árpád alpolgármester – több napirendi pont nem lévén – megköszöni a részvételt, és az ülést 16 óra 26 perckor berekeszti.
K. m. f.

Németh Balázs polgármester távollétében:


Tóth Árpád
Patocskai Ibolya

alpolgármester
jegyző


Légrádi Mária
Turcsányi Csaba

képviselők, jegyzőkönyv-hitelesítők

